اوزبیکلر یاقلغی انبارنی پارتله تیش بیلن تهدید قیلگن
بیرنیچه کوندن بویان قومی زورواونلیکلرکیچه یاتگن قرغیزستان جنوبیده گی اوزبیکلر ، موقت حکومت منطقه نی کوچ بیلن آلگی دیک بولسه، یاقلغی انبارنی پارتلش بیلن تهدید قیلشماقده.
قرغیز ملازملری جاری پیتده اوش شهریگه کریش اوچون مذاکره آلیب بارشماقده.
انبارخانه ده بوتون منطقگه ترقه تیلوچی یاقلغی ذخیره سی سقلنیشی ایتله دی .
قیرغیز حکومت رسمیلری ، اوزبیک وکیللری بیلن مذاکره آلیب باره یاتکنلیگنی تصدیقلهگن لیکن ، اوزبیک وکیللرینینینگ محلده کی یاقیلغی انبارینی پارتله تیش خصوصیده کی تهدید قیلگن دیگن خبر لرنی رد ایتگن.
بوگونگه کیلیب قربانلر سانی قریب 180گه ایتگن، چاره ک میلیونگه یقین کیشی اوز تورر-جایلرینی تشلب چیقیشگن.
کمیده ایککی مینگه یقین کیشی یره لنگن.اما خلق آرا قیزل هاچ تشکیلاتی قربانلر سانی یوزلب بولیشی ممکن لیگنی ایتدی .
قرغیزستان جنوبیده گی 75 مینگگه یقین اوزبیک اوزبیکستان دن باش پناه تاپیشگن.
موقت قرغیز حکومتی انسانپرورلیک یاردمی سوره ب، خلق آره هم جمعیتگه مراجعت ایتگن.
بیرلشگن مللت لر تشکیلاتی منطقه گه یاردم جونه تیش عملیاتنی باشلب یوبارگن.
جبردیده لرگه کوره ، اوزبیک عیاللری عاموی جنسی زورلنگن و باله لرگه هم جبر قیلنگن.
خلق آرا قیزل هاچ تشکیلاتی نینگ مرکزی آسیا بویجه عملیاتلری رهبری میچ واگنرنینگ ایتیشچه ، آدملر اویلریده قمه لیب قالیشگن.
"اولر تشقریگه چیقیشدن قورقیشیپتی .اولرنینگ آره سیده یره لنگن لر هم بار و طبی معالجه گه امکانیتلری یوق دیر"،دیدی خانم واگنر.
خلق آرا قیزل هاچ تشکیلاتی آدملر بیرنیچه کوندن بویان آزیق-اوقت سیز قاله یاتگنلیکلرینی هم علحیده تاکید له گن .
"بیزنی حیرتگه سالگنی شفقت سیزلیک نینگ درجه سی ،انسانلرگه جبر ایتکزیش و اولدریشگه بولگن حاضرلیک بولدی. بو بیزنی نهایتده خواطرگه سالماقده،"دیدی خلق آرا تشکیلات .
قومی زوروانلیکلر کیریب بارگن جلال آباد منطقه سیده بوگون وضعیت نینگ نسبتا تینچ ایکنی ایتلماقده.
ولایت موقت حاکمی بیکتور حسنوف نینگ ایتیشچه، بوگون برچه دکانلر و بازارلرنی آچلیشگه امید قیلیشماقده.
"بوگون ماتم کونی ، بیز قربانلرنی دفن ایته میز.توقنه شو لرگه یول قوییلمیدی . بیز وضعیتنی نظارت ایتیب توره میز ، "دیب ایتگن حاکم .
قرغیزستان موقت حکومت نینگ ایتیشچه ف 27 ینچی جونگه مولجه لنگن ریفراندومنی چیپپککه چیقاریش اوچون سابق جمهور رئیس قورمان بیک باکیف نینگ طرفدارلری زوروانلیک لرگه قول اورگنلر .
ملازم لرگه کوره، زوروانلیکلرگه قره می ریفراندوم بولیب اوتدی.
یرلشگن مللتلر تشکیلاتی و اروپا اتفاقی هم رسمی بیشکیککه انه شوندی دعوت بیلن چیقیشگندی .
"حادثه لر آرتیده اوچینچی کوچ توریبدی"
اوزبیکستان تشقی ایشلر وزیری نینگ برینچی اورین باسری عبدلعزیز کاملوف قرغیزستان جنوبیده گی قومی زوروانلیکلر آرتیده "جدی اوچینچی کوچلر تورگنینی "ایتدی.
بو حقده جناب کاملوف تاشکند ده خارجی دیپلماتلر و ژورنالیست لر اوچون اوتکزگن مطبوعات یغینی چاغیده معلوم قیلدی .
"واقعه لرنینگ رواجلنیشنی کوزه ترایکنف اوشبو حادثه لر تشکیلی کرکترگه ایگه و اولر آرتیده جدی اوچینچی کوچلر توریبدی دیگن تصور شکلنه دی ، " دیدی عبدالعزیز کاملوف .
بیراق یوقاری اوزبیک دیپلماتی " اوچینچی کوچلر" دیگنده کیملر نظرگه توتیلگنینی معلوم قیلمه دی .
"بو حالتنی قرغیزستان موقت حکومتی اعضالرنینگ اوزلری هم اعتراف ایتیشماقده.اولر اوز بیاناتلریده بو مملکتگه ، خصوصا اوشگه کوپلب مقدارده قورال-یاراغ کیلترلگنی، باشقه مملکت لردن یوللنمه آدم لرنینگ پیاده بولگنی و بعضی تومنلرده مسلکی نشانگه آلیب اوق آتوچی لرنینگ بارلیگیگه اعتبار قره تیشه دی ،"علاوه قیله دی عبدالعزیز کاملوف .
او قرغیزستانده گی بحراننی " سیاسی" یوللر بیلن ایچیش ضرورلیگنی تاکیدله دی .
قاچقین لرگه یاردم مسئله سی
قیرغزستان ده کی سونگی حادثه لر طفیلی 275 مینگ کیشی اوز وی -جایلرینی تشلب کیتگن
عبدالعزیز کاملوف نینگ معلوم قیلیشچه، بوگونگه کیلیب اندیجان ولایتیگه جایلشتیرلگن قرغیزستان جنوبیدن بولگن قاچقین لر سانی 75 مینگه ایتگن.
اونینگ تاکید لشیچه ، اوزبیکستان حکومتی قاچقینلرگه ضروری شرط-شرایطلرنی یره تیش اوچون "برچه امکانیت لرنی ایشگه سالدی و سالماقده".
اوبونگه اندیجان ولایتیده برپا ایتلگن قاچقینلر جملاقلرینی باریب کورگن خلق آرا تشکیلاتلر وکیللری هم امین بولگنلرینی ایتدی.
اما عبدالعزیز کاملو قاچقین لرگه یاردم بیریش اسان ایمسلیگی و مساله ده "معین جدی مشکللرگه دوچ کیلماقده میز ،" دییه ایتگن.
او اوزبیکستان حکومتی شو بوگونگه قدر فقط قاچقین لرنی آزیق-اوقت بیلن تامین لشده بیر میلیون دالرگه یقین مبلغ صرف له گنینی بیلدردی .
اونینگ معلوم قیلیشچه، اوزبیکستان خلق ارا تشکیلاتلرگه یاردم سوره ب مراجعت قیلگن، اما بیرله یاتگن یاردم لر " نیگه دیر بیشکیک ده توریب قالماقده".
اوزبیکستان رسمی لرنینگ معلوم قیلیشلریچه ، اندیجان ولایتده 30 دن آرتیق قاچقین لر جملاغی برپا ایتلگن.
اندیجان ولایتی کسلخانه لریده بیر مینگگه یقین قاچقین دوا لنماقده.
azb_Arab azb_Arab azb_Arab azb_Arab azb_Arab azb_Arab prs_Arab pes_Arab pes_Arab azb_Arab prs_Arab azb_Arab pes_Arab azb_Arab azb_Arab prs_Arab azb_Arab pes_Arab pes_Arab pes_Arab pes_Arab azb_Arab pes_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab pes_Arab azb_Arab azb_Arab prs_Arab